Ruathar ar an gCaipeatól (2021)

Cé gur chaill Trump an Toghchán Uachtaránachta na Stát Aontaithe in 2020 le breis is seacht milliún vóta, sheas sé leis an scéal gur aige a bhí an bua, bréag a spreag daoine chun ruathar a thabhairt faoin gCaipeatól na Stát Aontaithe i mí Eanáir 2021.

Rinne drong de lucht tacaíochta Donald Trump, Uachtarán Mheiriceá ag an am, ruathar ar Chaipeatól in Washington D.C. ar 6 Eanáir 2021. D'éirigh le cuid acu a slí a dhéanamh isteach san fhoirgneamh. Fuair cúigear bás le linn an ruaille buaille (ceathrar agóideoir agus póilín amháin). Gortaíodh 138 póilín. Chuir 4 póilín eile a bhí ann lámh ina mbás féin le linn na bliana 2021.

Imeachtaí 

Bhí toradh thoghchán uachtaránachta na Stát Aontaithe ar tí a bheith deimhnithe ag polaiteoirí Chomhdháil na tíre. Ag an am céanna, thug Trump agus muintir Trump óráidí inar mhaígh siad gur toghchán calaoiseach a bhí i dtoghchán na Samhna 2020, maíomh bréige a rinneadh nuair a chaill Trump in aghaidh Joe Biden.  

Roimhe sin, rinne Trump iarrachtaí brú a chur ar oifigigh phoiblí toradh an toghcháin a chur ar ceal.

Ansin thosaigh lucht Trump ag léirsiú taobh amuigh den fhoirgneamh, an Caipeatól, agus fearg orthu faoi thoradh an toghcháin sular thug siad rúid ar an áit. Thosaigh an agóid ag 2:15 p.m, tráth a raibh lucht Theach na Comhdhála agus an tSeanaid i mbun díospóireachta faoi iarracht a bhí á déanamh ag grúpa Poblachtánach toradh an toghcháin a chur ar ceal.

Chuaigh na hagóideoirí  thar lucht slándála, bhris siad fuinneoga, dhréim siad thar na ballaí agus d'éirigh le cuid acu dul chomh fada le seomraí tionóil na Comhdhála.  Scaoil na póilíní le deorghás agus d’ardaigh siad a ngunnaí nuair a bhí lucht na círéibe ar tí briseadh isteach.

Bhásaigh cúigear le linn na caismirte. Chaith na póilíní féin duine acu; fuair an triúr eile bás de bharr éigeandálacha leighis agus bhásaigh  póilín amháin.
B'éigean deimhniú thoradh an toghcháin a chur ar fionraí de bharr na scliúchas.  Tugadh baill na Comhdhála agus an tSeanaid slán ón bhfoirgneamh nuair a réab an drong isteach ann, bratacha ar foluain acu agus féiníní á nglacadh acu. Ansin ghabh na póilíní smacht ar áit ar deireadh agus d'fhill na polaiteoirí ar na seomraí tionóil.

Tar éis díospóireachta, deimhníodh go foirmiúil gur 306 coláiste toghcháin a bhí buaite ag Joe Biden i mí na Samhna 2020 agus 232 ag Donald Trump.

Freagairt

An rialtas 
Thug Donald Trump “tírghráthóirí den scoth” ar a lucht tacaíochta ar dtús. Oíche Chéadaoin (6 Eanáir) chuir Trump tvuít amach inar iarr sé ar dhaoine an áit a fhágáil go síochánta mhol sé go hard iad agus dúirt sé gur daoine “speisialta” iad. Dúirt sé i gceann de na tvuíteanna sin gur “sciobadh” an toghchán ó “thírghráthóirí den scoth” agus gurb é sin ba chúis leis an ruathar ar an gCaipeatól. “Go home with love & in peace. Remember this day forever!” arsa Trump.

Agus tús á chur athuair le himeachtaí aige, dúirt an leasuachtarán Mike Pence, “Sibhse a chuir ár gCaipeatól trí chéile inniu; ní agaibhse a bhí an bua. Ní bhíonn an bua in am ar bith ag an bhforéigean. Ag an tsaoirse a bhíonn an bua. Agus seo Teach na nDaoine go fóill…Fillimis ar an obair.”

 Ach an la dár gconn, dúirt Trump go raibh sé ag iarraidh aistriú socair cumhachta agus go mbeadh athmhuintearas i measc mhuintir na tíre, agus cháin sé iompar a lucht tacaíochta.  Ar aon nós, níor ghéill Trump  gur chaill sé an toghchán. 

Thug roinnt daoine ina rialtas féin tabhairt le fios go raibh siad ag éirí as mar gheall ar an ruathar. Mhaígh siad go raibh siad ag éirí as a gcuid cúraimí mar nach bhféadfaidís leanacht orthu ag obair do dhuine a ghríosaigh a lucht tacaíochta le dul i mbun foréigin.

In áiteanna eile 
Chuaigh an scéala i bhfeidhm go mór ar an bpobal, 

Bhí an Taoiseach Micheál Martin i measc na gceannairí ar fud an domhain a bhí an-tógtha faoin scéala agus a cháin an méid a tharla.

Táinseamh 
Táinsíodh Teach na nIonadaithe an 45ú uachtarán na Stát Aontaithe Donald Trump don dara huair ar 13 Eanáir, 2021, seachtain amháin sular tháinig deireadh lena théarma agus insealbhú Joe Biden mar uachtarán ar an 20 Eanáir.

Fianaise 
Ar 29 Meitheamh 2022, thug Cassidy Hutchinson fianaise  ar iompar agus meoin Trump sna laethanta thart ar an ionsaí ar an Capitol.  Thug sí fianaise chiomh maith ar iompar agus meoin Trump.

Ciontuithe 
Ar 22 Iúil 2022, fuarthas Steve Bannon ciontach i 2 chúis bainteach le dimheas a léiriú do Theach na Comhdhála.  Bhí dlúthbhaint aige le Trump sna cúiseanna gur dhiúltaigh sé fianaise nó cáipéisí a chur ar fáil do choiste roghnach i dTeach na nIonadaithe.

Féach freisin 

 Cassidy Hutchinson
 Steve Bannon
 Toghchán Uachtaránachta na Stát Aontaithe 2020

Tagairtí 

Stair na Stát Aontaithe
Donald Trump
2021
Réabhlóidí
Rialtas sna Stáit Aontaithe